GRAĐEVINSKA TEHNIČKA ŠKOLA

PODHUMSKIH ŽRTAVA 4

51 000 RIJEKA

Rijeka, 17.03.2025.

PRIMORSKO-GORANSKA ŽUPANIJA Upravni odjel za odgoj i obrazovanje

Slogin kula 2/I

51 000 R i j e k a

**OBRAZLOŽENJE IZVJEŠTAJA O IZVRŠENJU FINANCIJSKOG PLANA ZA RAZDOBLJE   
OD 01.01. DO 31.12.2024. GODINE**

Građevinska tehnička škola Rijeka ostvarila je 1.517.363,88 eura prihoda i 1.567.104,58 eura rashoda, odnosno ostvaren je manjak od 49.740,70 eura. Obzirom da Škola ima prenesena sredstva iz prethodne godine u iznosu od 58.317,84 eura, a tokom 2024. godine, zbog utvrđene neravnoteže bilančnih pozicija iz prethodnih razdoblja i odobrenja računa iz 2023. godine u 2024. godini i provedeno usklađenje konta 911 u korist poslovnog rezultata u iznosu od 159,28 eura, ukupni raspoloživi višak koji se prenosi u 2025. godinu iznosi 8.736,42 eura. Taj je višak formiran iz nekoliko izvora financiranja (prihodi od prodaje ili zamjene nefinancijske imovine 70,13 eura, vlastiti prihodi 6.197,04 eura, pomoći 77,30 eura i pomoći za provođenje EU projekata 1.073,50 eura) i sukladno tome namijenjen trošenju u narednom razdoblju.

Stanje novčanih sredstava na dan 01.01.2024. je 59.040,35 eura, a na dan 31.12.2024. 9.720,29 eura.

U odnosu na 2023. godinu ostvareni prihodi u 2024. godini veći su za 14,47% i iznose 118,28% ukupno planiranih prihoda za 2024. godinu, dok su rashodi 23,39% veći u odnosu na 2023. godinu i iznose 116,84% ukupno planiranih rashoda u 2024. godini.

*OPĆI DIO*

PRIHODI

Povećanje prihoda poslovanja u odnosu na isto razdoblje prethodne godine je rezultat povećanja prihoda od pomoći, prihoda od prodaje proizvoda i robe te pruženih usluga i prihodi iz nadležnog proračuna. Najveći udio ostvarenih prihoda odnosi se na prihod Ministarstva znanosti i obrazovanja kojima se financiraju rashodi za plaće i ostala materijalna prava zaposlenika i to 1.400.977,30 eura, što je 19,83% više od planiranih prihoda s izvora Pomoći proračunskim korisnicima iz proračuna koji im nije nadležan. Škola je ostvarila 12.608,60 eura od Pomoći temeljem prijenosa EU sredstava što je 17,13% manje od planiranog. Od osnivača PGŽ kojima se financira osnovna djelatnost Škole kroz decentralizirana sredstva, Porezne i ostale prihode Škola je ostvarila 83.444,05 eura što je 0,77% manje nego je planirano i to zbog police osiguranja koju PGŽ plaća za Školu, koja se planira, ali ne izvršava Škola, pa se ne knjiži njezin prihod ni rashod. Od prodaje proizvoda, roba te pruženih usluga ostvareno je 6.741,38 eura što je 14,04% više od planiranog, a sav iznos je s izvora Vlastiti prihodi. Prihodi od donacija iznose 1.295,00 eura, od toga 1.145,00 eura kapitalnih donacija koje nisu bile planirane. 65 Prihodi od upravnih i administrativnih pristojbi, pristojbi po posebnim propisima i namjerama ostvareno je 84,89% planiranog, a odnosi se u cijelosti na izvor 431 Prihod za posebne namjene, što je 15% manje u odnosu na planirano. Od 7 Prihoda od prodaje nefinancijske imovine škola je ostvarila 70,13 eura što je 24,63% manje u odnosu na 2023. godinu, a 54,54% više od planiranog u 2024. godini. A obuhvaća prihode od stambenih objekata.

RASHODI

Najveći dio ukupnih rashoda i to 89,21% odnosi se na skupinu 31 Rashodi za zaposlene, a to su plaće, doprinosi na plaće i ostali rashodi za zaposlene i to je 119,83% planiranog iznosa u 2024. godini ostvarenog od izvora 521 Pomoći. Sljedeća značajna stavka u rashodima je skupina 32 Materijalni rashodi kod kojih 10.192,59 eura odlazi na službena putovanja (9% više od planiranog), a koji se financiraju iz vlastitih izvora, DEC sredstava, Pomoći, Poreznih i ostalih prihoda. Naknade za prijevoz, za rad na terenu i odvojeni život iznose 21.434,68 eura, financirane su od osnivača prihodom za dec.funkcije i čine 90% planiranog iznosa za 2024. godini. 322 Rashodi za materijal i energiju iznose 35.666,41 euro i izvršeni su 99,47% planiranog. Tu najveću stavku čini energija, tj. rashodi za lož ulje koji su financirani DEC sredstvima. Na uredski materijal odlazi 8.691,42 eura i prelazi planirani iznos, tj. 13,71% viši su od planiranog iznosa zbog povećanih potreba u tijeku godine.

323 Rashodi za usluge ostvareni su u iznosu 27.190,27 eura i veći su 5,48% od planiranog iznosa za 2024. godinu. Do povećanja najviše dolazi na uslugama tekućeg i investicijskog održavanja zbog nepredvidivih kvarova na opremi u toku godine.

324 Naknade osobama izvan radnog odnosa izvršene su 99,43% od planiranog i to 49.578,00 eura iz Prenesenih sredstva – pomoći za provođenje EU projekata (za ERASMUS+) i 8.736,00 eura s izvora 525. Rashodi 4 za nabavu nefinancijske imovine ostvareni su 5,2% manje od planiranoga, a više od planiranog, ali u skladu s prihodom je prešao izvor Pomoći 521 za kupnju knjiga za lektiru.

Višak iz prethodnih godina koji je raspoređen za trošenje u 2024. godini izvršen je u cijelosti na izvoru Pomoći, za projekt ERASMUS+ i ŽSV, na izvoru Prenesena sredstva – prihodi od prodaje ili zamjene nefinancijske imovine , a na izvoru Prenesena sredstva vlastita izvršeno je 25% manje od planiranog, što znači da se u 2025. godinu prenosi 1.318,45 eura.

Građevinska tehnička škola Rijeka nema primitaka od financijske imovine i zaduživanja kao ni izdataka za financijsku imovinu niti otplate zajmova.

Prema funkcijskoj klasifikaciji rashodi škole su pod oznakom 09 Obrazovanje, od toga 1.566.504,58 eura pod 092 Srednjoškolsko obrazovanje, a 600,00 eura pod 098 Usluge koje nisu drugdje svrstane.

*POSEBNI DIO*

Od ukupno ostvarenih rashoda (1.567.104,58 eura) najveći dio od 1.495.002,83 eura odnosi se na Program: Osiguravanje uvjeta rada. Navedeni se program financira kroz nekoliko izvora financiranja od čega su najvažniji Prihodi za decentralizirane funkcije i Pomoći. Škola putem izvora Prihodi za decentralizirane funkcije od osnivača – PGŽ, ostvaruje prihode za financiranje režijskih troškova, prijevoza zaposlenika na posao i iz posla, uredskog materijala, komunalnih usluga i ostalih materijalnih i financijskih rashoda koji su nužni za normalno funkcioniranje Škole, dok se od MZO putem Pomoći ostvaruju prihodi za financiranje plaća i ostalih materijalnih prava zaposlenika. Također, Škola još ostvaruje Vlastite prihode od izdavanja duplikata svjedodžbi, najma stana i zakupa prostora. U sklopu navedenog programa utrošeno je 82.132,05 eura decentraliziranih sredstava i 1.399.038,70 eura Pomoći, te 2.541,40 eura dodatno odobrenih sredstava od osnivača za obavezne sistematske preglede zaposlenika s izvora Porezni i ostali prihodi. U izvještajnom razdoblju ostvaren je cilj Programa: Osiguravanje uvjeta rada tako da su svi nastali troškovi nužni za rad Škole podmireni te je ostvareno 18,17% više od ukupno planiranih rashoda programa za 2024. godinu. Rashodi su u skladu s prihodima, no prelaze planirano jer nismo imali drugi rebalans proračuna.

Uz Osiguravanje uvjeta rada Primorsko-goranska županija financira i sljedeće programe: Natjecanja i smotre, Programi školskog kurikuluma i Škola i zajednica. Za program Natjecanja i smotre Školi je odobreno 270,00 eura s izvora 111, koji su utrošeni na Službena putovanja učenika i profesora na natjecanja, dok je na izvoru Pomoći ostvareno 92,26% planiranog. S izvora vlastiti prihodi izvršeno je 30% planiranog iznosa, a odnosi se na dio iznosa potreban za provedbu programa koji je zbog nedostatnih sredstava morao biti podmiren iz vlastitih sredstava. Programi školskog kurikuluma odnose se na poticanje dodatnog odgojno-obrazovnog stvaralaštva, a cilj ovog programa ostvaren je 93,37%, tj. 100% od osnivača s izvora 111 Porezni i ostali prihodi na materijalne rashode u projektu Likovne radionice plastičnog oblikovanja i dizajna i udruge „Skica“, dok s izvora pomoći nije izvršeno planirano jer nisu ostvareni ni planirani prihodi u navedenom programu.

Program „Škola i zajednica“ ostvaren je u iznosu od 700,00 eura, što je 100% planiranog iznosa programa. Za pohađanje nastave ovog fakultativnog predmeta odlučilo se 17 učenika 2. i 3. razreda koji su odlučili proučavati temu kako škola utječe na mentalno zdravlje učenika. Ova tema je izabrana jer učenici smatraju da su izloženi znatnom akademskom pritisku koji negativno utječe na njihovo mentalno zdravlje. Također, ove je godine Škola dobila 967,50 eura iz državnog proračuna za provedbu programa Osiguranje besplatnih zaliha menstrualnih higijenskih potrepština koji je u cijelosti uspješno proveden i sve su učenice dobile higijenske uloške.

Program Opremanje ustanova školstva ostvaren je 98,72% i to financiran iz Prenesenih vlastitih sredstava iz 2023. godine u iznosu od 2.036,90 eura za nabavu novih stolica za zbornicu i 2 klima uređaja za učionice, 660,85 eura od prenesenih prihoda od prodaje ili zamjene nefinancijske imovine za nabavu novih stolica i 600,00 eura iz izvora Pomoći za nabavu knjiga školske lektire i stručne literature, a obzirom da su navedena sredstva primljena nakon provedbe izmjena i dopuna financijskog plana u aplikaciji Riznica PGŽ navedeno nije dio financijskog plana Škole, ali su sredstva namjenski utrošena i nabavljena je lektira i potrebni udžbenici.

Kod programa EU projekti kod proračunskih korisnika – SŠ i učenički domovi realizirano je 94,78% planiranog jer se u trenutku planiranja nisu znali točni iznosi potrebni za realizaciju projekta ERASMUS+. Nakon 10 dana koje su učenici i nastavnici proveli u Irskoj i nakon prezentiranja naučenog i doživljenog u mobilnosti projekt je uspješno priveden kraju, a ostatak od 1.073,50 eura prenosi se u 2025. godinu i biti će utrošen za materijalne rashode uže ili šire vezane uz projekt.

Građevinska tehnička škola Rijeka nije se zaduživala niti ima potraživanja po danim zajmovima, te nema obveza po osnovi sudskih sporova. Dana 31. prosinca 2024. godine Škola ima 118.192,95 eura nepodmirenih obveza. To su obveze koje dospijevaju u siječnju 2025. godine. Obveze za plaću za prosinac i ugovor o djelu, čija je isplata 09. siječnja 2025. godine i materijalna prava, čije je isplata 27. siječnja 2025. godine iznose 117.194,30 eura. Obveze za režijske troškove iz prosinca čije je dospijeće u siječnju 2025. godine iznose 918,68 eura, 62,00 eura iznosi obveza za putni nalog zaposlenika s kraja prosinca 2024. godine. Ostale tekuće obveze iznose 17,97 eura i sastoje se od 3,19 eura Obveza proračunskih korisnika za povrat u proračun-PGŽ, tj. viška sredstava za režijske troškove za 12.2024. godine i 14,78 eura dospjelih Obveza proračunskih korisnika za povrat u proračun-Ministarstvo koje su iznos bolovanja na teret HZZO-a . Ujedno, 14,78 eura je iznos evidentiran i kao potraživanje Škole prema Ministarstvu znanosti i obrazovanja, a jedino nedospjelo potraživanje Škole je 426,00 eura od najma prostora koje dospijeva u siječnju 2025. godine.

Ravnatelj:

\_\_\_\_\_\_\_\_\_\_\_\_\_\_\_\_\_\_\_\_\_\_

Boris Petrović, prof.